讀外舅高晉翁詩集
作者：周紫芝
朝代：宋

paragraphs: 結髪論人物，傾心慕老成。
掃門嗟齒暮，洗眼失冰清。
心苦彈冠懶，名應脱屨輕。
眼高空爾輩，醉熟自平生。
長嘯蘇門冷，微顰下蔡傾。
千兵森武庫，五字築詩城。
鮑謝篇章麗，陰何句法精。
聱牙徒自放，貞耀復誰旌。
草露功名薄，春雲歲月更。
鴨頭江自綠，馬鬛墓還平。
蹤跡荆襄在，文華劍佩榮。
塵編愁獨把，清淚一縱横。